চাওয়ার মত চাইতে পারলে সৃষ্টিকর্তায় কাউকে নিরাশ করেনা৷ মেয়ে বিয়ে দেবার পর দুবছরের মাথায় এক কন্যা সন্তানের জননী হয়, তার দুবছর পর আবার এক কন্যাসন্তানের জননী হয়৷ সংসারক্ষেত্রেতো আগুন লাগলো পরপর দুই কন্যাসন্তান জন্ম দেওয়ার কারণে৷ আবারও আমার মেয়ে গর্ভবতী হয়, মেয়েজামাই’র এককথা, এবার যদি তোমার গর্ভের সন্তান মেয়ে হয় তবে এই দু’মেয়ে নিয়ে সোজা চলে যাবে নারায়ণগঞ্জে, আর কোন কথা চলবেনা৷ মেয়ের শশুরশাশুড়ীও একই কথা, সবদোষ আমার মেয়ের৷ আমার সৃষ্টিকর্তাকে ডাকতে লাগলাম, হে দয়াল তুমি কৃপাপূর্ণদৃষ্টি দাও আমার মেয়ের উপর, তুমি ছাড়া আমার মেয়ের আর কেহ নাই দয়াল, একটি ছেলে সন্তান আমার মেয়েকে তুমি দান করো দয়াল৷ আমার বন্ধুবান্ধব, আত্মীয়স্বজন, পরিচিতজন, সবার কাছে আশীর্বাদ চেয়েছিলাম, আমার মেয়ের সংসারটা যাতে টিকে থাকে৷ আমার দয়াল সৃষ্টিকর্তা এবারও আমার ঢাকে সারা দিলো৷ সৃষ্টিকর্তার কৃপায় ও সকলের আশীর্বাদে আমার মেয়ে কয়েক দিন আগে রাজপুত্রের মত এক ছেলেসন্তান জন্ম দিলো৷ আমার সৃষ্টিকর্তার লীলা কে বুঝতে পারে, চাওয়ার মত চাইতে পারলে, নিশ্চয়ই সে আশা পূরণ করে৷